महाराष्ट्र में आये दिन किसानों की आत्महत्या की घटनाएं होती रहती है, न जाने कितने ही घर इस तरह उजड़ चुके हैं, जहां उनकी औरतें और बच्चे भूखे मरने के लिए विवश है. ऐसी ही परेशानी से निजात पाने के लिए महाराष्ट्र के मराठवाड़ा के उस्मानाबाद जिले के हिंगलाज वाड़ी की महिलाओं ने जब कुछ करने की ठानी, तो पूरा गांव ही ‘नो सुसाइड जोन’ में परिवर्तित हो गया. ये काम आसान नहीं था. करीब 3 साल की मेहनत से इन महिलाओं ने कम पानी में ऑरगेनिक खेती और पशुपालन को अपनाकर करोड़ों कमाने वाला एक मात्र गांव बन चुका है. 3000 जनसंख्या वाले इस गांव की महिलाओं ने अपनी समझदारी और सूझबूझ से इसे कर दिखाया है, जिसमें साथ दिया है ‘सेल्फ हेल्प ग्रुप’ की सदस्यों ने.